ACTA Nº 66
ASEMBLEA EXRTRAORDINARIA
Acta da Asemblea extraordinaria, celebrada o día 21 de novembro de 2021, ás 11:00 horas en Vigo, nosalón de actos do Edificio das Federacións Deportivas, coa asistencia dos seguintes membros
asembleístas:

NOME E APELIDOS
D. Víctor Manuel Rivera Diz
Dª. Andrea Cabaleiro Veloso
Dª. María Irene Vilaboa Fernández
D. Pablo Agustín Rodríguez Castro
D. Fabián González Barreiro
D. Abel Estévez Carrera
D. Francisco José Gayoso Rivera
Dª. María González Lago
D. Óscar Fernández Martínez
D. José Pérez Rodríguez
Dª. María Prelchi Gallego
D. Rubén Fernández Reinaldo
D. Andrés Senra Pregal
D. Iván Reinaldo Vallejo
Dª. Ariadna López Rivera
D. Aurelio Krook Moldes
Dª. Rebeca González Vázquez
D. José Ricardo Vázquez García
D. Constantino Vila Feijoo
Dª. Yolanda Rodríguez Vaqueiro
D. Mario López González
D. José Antonio Rodríguez Fraga
D. Emilio Pintos Soto
D. Anxo Otero Sieiro
D. Miguel Ángel Barbeira García
D. Pascual Alejandro Bartolomé Verdeal
Dª. Silvia Lobato Limeres
Dª. Montserrat Rey Salorio

ESTAMENTO
Estamento Arbitral
Estamento Arbitral
Moaña
Tui
Estamento Xogadores
Bm Porriño
Bm Ferrolterra
Bm Chapela
Bm Luceros
Estamento Arbitral
Seis Do Nadal
Bm Cañiza
Atl. Novás
CDC Ribeiro
Bm Narón
SAR
Pab Ourense
Ribadosar
Xogador
Bm Caselas
Bm Lalín
EB Xiria
SD Teucro
Estamento Adestradores
XallasArteixo
Meaño
AtlánticoPreside a mesma o Presidente da Federación Galega de Balonmán D. Bruno López Molina, estando namesa a Secretaria Xeral Dª Carla Abad Alonso, e os vicepresidentes D. Fernando Mosquera Pérez e D.
Jesús Varela Martínez.
Toma a palabra o Presidente D. Bruno López Molina, saúda e agradece a asistencia de todos osestamentos presentes na asemblea; comenta que en principio tratarase dunha asemblea breve cuncontido maioritariamente económico, xa que tan só hai catro propostas; tamén transmite que calqueratema que non corresponda coas propostas debe tratarse na quenda de rogos e preguntas, que sealongará ata que a asemblea o considere necesario.
O presidente informa do sistema de votación, xa que se realizará ao mesmo tempo entre os asistentes
presentes na sala e os/as que estaban de xeito virtual, que o farán a través de aplicación, publicándose
os resultados en tempo real.
O presidente desculpa a ausencia da tesoureira da federación, pero argumenta que é debido a unha
causa xustificada, por atoparse nun estado de xestación avanzado, estando fóra de contas.
Bruno López, comeza informando da situación da Xunta Directiva, na que dende o mes de agosto houbo
varios cambios; Carla Abad Alonso ocupou o posto de Mª Luisa Sueiro Cardoso, que deixou o cargo deSecretaria Xeral por cuestións persoais e iniciativa propia; Jesús Varela Martínez asumiu unha das
vicepresidencias e Fernando Conde Fariña ocupou un dos postos de vogal na área de balonmán praia.
En canto á situación laboral da federación, o presidente comentou que o comezo de tempada parecíaque ía ser máis complicado do esperado por coincidir coas baixas laborais dende comezos de outubro
de Mª Luisa Sueiro e Patricia Sanmiguel, finalmente o persoal en activo cumpriu coas expectativas esacou o traballo incluso con máis axilidade que noutras tempadas anteriores. En decembro está prevista
a xubilación de Mariluz, tratándose da persoa que máis tempo leva na federación e que nos últimos
meses foi un gran apoio no traballo diario, Bruno López deixa claro que sen ningunha dúbida merece
unha despedida a altura do seu compromiso e dedicación ao balonmán galego, por este motivo, afederación pedirá colaboración a todos os estamentos para realizar un acto á altura das circunstancias.
O presidente comenta que a Federación Galega de Balonmán ten prevista a incorporación de María
Fresco, colaboradora do departamento de comunicación, para paliar a baixa de Patricia Sanmiguel eMariluz Sanromán.
En canto ao informe de evolución das competicións con respecto á tempada 20-21, o presidente aclarou
que a nova tempada deu comezo antes que nunca, que foi duro comezar porque se arrastraba moito
esforzo da tempada anterior; comenta que este ano, se a Covid da un respiro, está previsto que no mes
de maio se pechen todas as competicións autonómicas de pista, o cal permitirá unha mellor organizacióne optimización dos recursos existentes para preparar a tempada 22-23.
O presidente afirma que dende a federación son conscientes de que hai que pulir detalles nos formatos
de competición, sobre todo entre a Copa Galicia e os Play Off, xa que a posibilidade de que os clubs queparticipan con dous equipos poidan renunciar a xogar o Play Off cun deles, fai que se rompa a
distribución de grupos e complica o respectar os cabezas de serie indicados nas bases; estes temas estáprevisto que se traten na Asemblea Ordinaria de final de tempada.
O Presidente comenta que nos vindeiros días se pedirá aos clubs que teñan xogadores/as eadestradores/as coas seleccións galegas xuvenil masculina e cadete feminina, busquen unha dataalternativa para os encontros do 18 e 19 de decembro, xa que eses dous combinados dispoñen dunha
invitación para disputar un torneo en Portugal, un torneo que se presenta atractivo de cara á
preparación do CESA 2022 que terá lugar en Murcia do 3 ao 8 de xaneiro.
O Presidente fala sobre o seguro seportivo, comenta que a pesar da polémica que se tentou trasladar
dende algún medio de comunicación respecto ao seguro, a día de hoxe, dende a federación somos
conscientes de que hai aspectos a mellorar, pero a calidade/prezo é boa, e somos unha das poucas
federacións que na póliza recolle a cobertura das LANT. A federación é consciente de que nos últimosmeses houbo dous casos descartados por parte do seguro co argumento da preexistencia, pero en canto
se falou coa compañía aseguradora arranxáronse; a aseguradora amosouse comprensiva pero trasladou

diferentes casos de “mal uso do seguro” por parte dos federados/as, houbo moitas casuístas
cuestionadas pola aseguradora provocadas polo descoñecemento ou falla de interese mostrado porparte dos federados/as no funcionamento do protocolo de tramitación de sinistros; este é un tema noque a federación é consciente de que debemos mellorar, e traballarase nese sentido, ao mesmo tempo
deixase claro que os servizos médicos da federación deben ser os primeiros en recibir o parte médico e
en ser informados da alta deportiva. A Federación Galega de Balonmán asume que ten que seguir máisde preto os casos de sinistros de gravidade e o presidente pide desculpas se nalgún caso non foi así.
O presidente pregunta se alguén ten algunha dúbida respecto ao comentado, ninguén plantexa
ningunha cuestión e da paso ás propostas.

PROPOSTA 1
O presidente explica que a federación pasou unha auditoría realmente dura, algo que a pesar decoincidir coa época de maior traballo e poucos recursos humanos, é de agradecer, xa que hai cuestións
que se descoñecían, e a partir desde proceso se poderán pulir e axudará a evitar incidencias futuras.
A tesoureira da federación, na súa labor de directiva, colaborou activamente durante o proceso auditor,detectando un erro na periodificación no pago do seguro deportivo, contabilizando nun primeiro
momento un importe de 59.000€ e pasando despois da revisión a 23.000€, este feito afecta ao resultado
do exercicio, pasando dun positivo de 147.000€ a 106.424,41€. Cabe destacar que esta incidencia foi
detectada pola propia federación e trasladada á auditoría, feito que se recolleu nas incidencias
detectadas. Detectouse tamén un erro á hora de contabilizar unhas facturas arbitrais no ano 2021; oerro ven de que o servizo arbitral se realizou en decembro de 2020 e a solicitude de gastos por partedos árbitros se realizou en 2021, deste xeito as facturas xeráronse con data 2021 en lugar de 2020. A
empresa auditora apuntou tamén unha serie de correccións na memoria económica relacionadas con
erros de “copia” e “pega”, cifras nas que influía a periodificación do seguro, ausencia de notas tipo quedeben figurar na memoria e algún erro na utilización dalgúns termos, por exemplo “Fondo Social” enlugar de “Capital Social”, etc...; a federación realizaba a memoria seguindo a estrutura das xa existentes
e parece ser que tiñan certos aspectos a mellorar.
Neste caso, aínda que non sería necesario, a Xunta Directiva da Federación Galega de Balonmán preferiu
someter a votación de novo as contas, para publicalas sen ningún erro e tendo en conta os apuntes daempresa auditora. O presidente da paso á votación:“Aprobación de contas anuais 2020 coas correccións realizadas pola empresa auditora BDO Auditores
B.S.L.”RESULTADO VOTACIÓN: SI: 28 NON: 0 ABSTENCIÓN: 0Queda APROBADA a proposta Nº 1.

PROPOSTA 2
En relación ao presuposto do ano 2022, o presidente comentou que o incremento con respecto ao ano
anterior será dun importe próximo aos 400.000€, e débese sobre todo aos eventos de especial
relevancia: CESA de praia, Xira de Balonmán na Rúa, Arena 1000, etc...

O presidente comentou as diferentes partidas previstas tanto de ingresos coma de gasto; deixou lugara preguntas pero ninguén presentou dúbidas. Sometese a votación a proposta 2:“Aprobación presuposto ano 2022”.

RESULTADO VOTACIÓN: SI: 27 NON: 0 ABSTENCIÓN: 1Queda APROBADA a proposta Nº 2.

PROPOSTA 3
O presidente comentou que a día de hoxe, o feito de convocar a un xogador/a que se atope de baixa
médica tan só tiña repercusión en canto á cobertura do seguro, pero que dende o punto de vista
federativo tamén debería ter consecuencias deportivas, xa que deste xeito evitaríamos problemas queestán a xurdir coa compañía aseguradora.
O representante do Bm. Ribadosar preguntou se tan só afectaría a xogadores/as ou tamén aos membros
do staff; comentou que el ao ter contratados aos monitores se un colle a baixa laboral non podería
sentarse no banco. Bruno López comentou que a norma afecta sobre todo a xogadores/a, xa que
desgraciadamente o grao de profesionalización no nosos deporte non é alto, e salvo casuísticas
especiais, os adestradores/as non deberían verse afectados. Sometese a proposta a votación:“Engadir un punto novo dentro do apartado a) no articulo 24 do NOREBAGA"Que estando de baixa médica por lesión sexan aliñados en partido de competición oficial sen ter
recibido a alta médica"

RESULTADO VOTACIÓN: SI: 28 NON: 0 ABSTENCIÓN: 0Queda APROBADA a proposta Nº 3.

PROPOSTA 4
O presidente comenta que a Proposta 9.1 do estamento arbitral, aprobada por Asemblea Ordinaria
de 10 de Xullo de 2021, esixe que os clubs de 1ª autonómica masculina e Feminina dispoñan dunordenador con datos e conexión a internet válida e operativa a disposición do equipo arbitral. Non sefixou sanción para o caso de incumprimento, polo que se propón e sometese a votación:“Fixar unha sanción de multa de 30 euros por encontro no que non se cumpran as esixenciasindicadas”.

RESULTADO VOTACIÓN: SI: 21 NON: 4 ABSTENCIÓN: 2
Queda APROBADA a proposta Nº 4.
O presidente agradece a axilidade da asemblea e da paso a quenda de rogos e preguntas
comentando que a federación ten a intención de recuperar a Gala de Premios Anual doBalonmán Galego, ao que o representante do estamento arbitral, José Pérez engadiu que sería
bo recoñecer a labor de Begoña Pedrido en prol do balonmán galego.

O representante da S.D. Teucro fixo fincapé nos apercibimentos recibidos pola calidade eformato de gravación dos vídeos; ao que o presidente respondeu deixando claro que na última
semana recibiran varias queixas ao respecto, era un tema que se estaba a revisar e tentarían
que non volvese a ocorrer, entendese que o esforzo dos clubs é grande neste aspecto e o afán
da federación non é de recadar, ademais comentouse que se estaba a traballar en alternativas
para poder colaborar cos clubs neste sentido.
A presidenta do Seis do Nadal e do Balonmán Xallas comentan varias cuestións que se poderían
mellorar na plataforma de xestión de licenzas, de cara ás tramitacións e a realización deconvocatorias; a Secretaria Xeral comenta que tomou nota ao respecto e que esta mesma
semana serán trasladadas estas incidencias á empresa Toools.
O presidente do Bm. Tui comentou como estaba o tema da modificación do protocolo, que
aínda que eles eran partidarios de seguir coa máscara si sería bó aclarar certas cuestións
relativas ao control de aforos; o presidente respondeu que a partir da vindeira semana seenviaría unha modificación que liberase aos clubs de certas cuestións que a normativa
autonómica xa non esixe.
O presidente pregunta se hai algún tema máis que tratar, varios asembleístas comentan que
non e péchase a sesión agradecendo a participación e a unión amosada.

D. Bruno López Molina

En Vigo a 23 de novembro de 2021

Dª. Carla Abad Alonso